Chala Beyo

Chala Beyo Techo (født 18. januar 1996) er en etiopisk langdistanseløper, som spesialiserer seg på 3000 meter hinder. Hans fremste meritt til nå er gull på 3000 meter hinder ved Afrikamesterskapet i friidrett 2016.

 Idrettskarriere 
2014
Beyo kom på 4.-plass på 3000 meter hinder ved Afrikamesterskapet i friidrett 2014, mindre enn et sekund bak Ezekiel Kemboi som tok bronsen. 

Ved Verdenscupen i friidrett 2014 representerte han Afrika, og kom også her på 4.-plass. Her satte han ny personlig rekord med tiden 8:25,45.

2015
Han deltok ved Seiko Golden Grand Prix Kawasaki 2015 (IAAF World Challenge), der han kom på 4.-plass.Watch Athletics - Results: Seiko Golden Grand Prix Kawasaki - IAAF World Challenge, besøkt 12. juli 2016. Ved Josef Odlozil Memorial Meet i Praha 8. juni kom han på 6.-plass. Han kom også på 4.-plass ved Meeting d'athlétisme Montbéliard i Frankrike i juni.Trackingsun Athletics - Montbeliard (France), 5.6.2015 , besøkt 13. juli 2016.  

Den 6. juli 2015 løp han 3000 meter ved Meeting Pro Athlé tour i Sotteville-lès-Rouen nord i Frankrike, og satte personlig rekord med tiden 7:59,67. Han kom på 9.-plass på denne distansen.Elitathle - Meeting Pro Athlé tour de Sotteville-lès-Rouen , besøkt 13. juli 2016. 

I september deltok han ved Panafrikanske leker 2015, og kom der på 5.-plass på 3000 meter hinder. Kenyanske Clement Kemboi vant denne øvelsen. 

2016
Beyo deltok ved Meeting d'athlétisme Montbéliard igjen i juni 2016, denne gangen kom han på 3.-plass, med tiden 8:22,09. Ved Meeting Iberoamericano de Atletismo i Huelva i Spania 3. juni kom han på 3.-plass, og satte ny personlig rekord med 8:17,84.European Athletics - 11th Meeting Iberoamericano de Atletismo - Huelva - ESP, Besøkt 13. juli 2016.

Ved Afrikamesterskapet i friidrett 2016 vant han 3000 meter hinder, foran sin landsmann Tolosa Nurgi og kenyanske Abraham Kibiwott. 

 Referanser 

 Eksterne lenker 

  Profil hos All-Athletics 
  Profil hos Tilastopaja Oy (arkivert 4. juni 2016)

Kategori:Etiopiske hinderløpere
Kategori:Etiopiske langdistanseløpere
Kategori:Afrikamestere i friidrett for Etiopia
Kategori:Deltakere for Etiopia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Etiopia under Afrikamesterskapet i friidrett 2016
Kategori:Personer etter føde- eller oppvekststed i Etiopia